ЧК Плюс

«ЧК Плюс» — Санкт-Петербург ҡалаһының металл эшкәртеү менән шөғөлләнеүсе компанияһы. 2011 йылдан коляскала хәрәкәт иткән зәғиф кешеләргә экскалаторҙа йөрөүҙе еңеләйткән «ТЭМИ» исемле конструкция эшләп сығара.

 Тарихы 
Компания Санкт-Петербургта ХХ быуаттың 90-сы йылдары башында ойошторолған. Ул түбәндәге тауарҙар етештерә: полимербетон ҡорамалдары, станоктар, автоҡоралдар. 1997 йылға ҡарата әҙер продукцияның күләме 100 тонндан арта. 1997 йылда етештереү йүнәлеше үҙгәрә, етештереү майҙаны һәм эшселәр һаны күбәйә, әммә 1998 йылда булған дефолт «ЧК Плюс» ойошмаһына үҫешергә ныҡ ҡамасаулай. 2005 йылда иретеп йәбештереү производствоһы барлыҡҡа килә, аҙаҡтан — онтаҡ буяуҙар һыҙығы. 2010 йылда «ЧК Плюс» махсус таҫмаларҙы етештереү һәм уларҙы тышлау өсөн ҡорамалдар һәм штамп автоматтарын урынлаштыра. 2012 йылда һатылған тауарҙарҙың йылына уртаса күләме 400 тоннаға тиклем етә.

 «ТЭМИ» 

2011 йылда «ЧК Плюс» коляскала йөрөгән зәғиф кешелерҙе экскалаторҙарҙа күсереп йөрөтә торған ҡоролманы эшләп сығаралар . Был ҡоролманы эшләгән ваҡытта коляскала йөрөгән зәғиф кешеләргә Петербург метрополитенең уңайлыҡтары менән ҡулланырға тыялар. «ЧК Плюс», метро етәкселегенән ярҙам алғас, үҙенең ҡоралмаһын һынап ҡарай. Оҙаҡламай был ойошма 65 «ТЭМИ» ҡоралмаһын эшләргә заказ ала, һуңғараҡ Екатеринбург ҡалаһында бишәүҙе һатып алалар.

«ЧК Плюс» «Йәшел төҫ» конкурсында еңә һәм «Электротранс-2013» престиж халыҡ-ара күргәҙмәһенең дипломына лайыҡ була , ә компания директоры Рәшид Кочемасов 2014 йылда, «Социаль эшҡыуарлыҡты ҙур өлөш индергән өсөн» категорияһында өсөнсө урын алып , «Изгелек импульсы» премияһын ала.

 Иҫкәрмәләр 

Категория:Рәсәйҙә социаль эшҡыуарлыҡ
Категория:Социаль эшҡыуарлыҡ ойошмалары